Ο **Όμιλος Φιλάθλων Αγίου Ματθαίου**, γνωστός και συντμημένα ως «**Ο.Φ.Α.Μ.**», είναι ποδοσφαιρικός σύλλογος με έδρα τον Άγιο Ματθαίο στην Κέρκυρα. Επίσημο έτος ίδρυσής του είναι το 1972, έχει χρώματα το κόκκινο και το μπλε και έδρα του αποτελεί το Δημοτικό Γήπεδο Αγίου Ματθαίου.

Ιστορικό
--------

Ο «Όμιλος Φιλάθλων Αγίου Ματθαίου» ιδρύθηκε το 1972. Αναγνωρίστηκε επίσημα από την Ε.Π.Ο. με Αριθμό Μητρώου ΕΠΟ 1905 και εντάχθηκε στη δύναμη της Ε.Π.Σ. Κέρκυρας, ξεκινώντας την επίσημη αγωνιστική του δράση. Αρχικά ξεκίνησε από τις μικρότερες κατηγορίες της Ε.Π.Σ. Κέρκυρας και έπειτα από την άνοδο στην πρώτη τη τάξει κατηγορία, δεν υποβιβάστηκε ποτέ ξανά από αυτήν.

Την αγωνιστική περίοδο 1994-95 ο ΟΦΑΜ κατέκτησε το πρωτάθλημα Ε.Π.Σ. Κέρκυρας και πανηγύρισε την άνοδο στην Δ' Εθνική κατηγορία για πρώτη φορά στην ιστορία του, όπου και αγωνίστηκε τη σεζόν 1995-96 και παρέμεινε μέχρι και τη σεζόν 1997-98. Τη σεζόν 1999-00 κατέκτησε εκ νέου το πρωτάθλημα Ε.Π.Σ. Κέρκυρας και προκρίθηκε στο ειδικό ερασιτεχνικό πρωτάθλημα ανόδου, όπου όμως έχασε την άνοδο στην Δ' Εθνική.

Τη σεζόν 2001-02 κατέκτησε ξανά το πρωτάθλημα Ε.Π.Σ. Κέρκυρας, κερδίζοντας την επάνοδο στην Δ' Εθνική, στην οποία όμως παρέμεινε προσωρινά τη σεζόν 2002-03, όποτε και υποβιβάστηκε. Τη σεζόν 2005-06 στέφθηκε εκ νέου πρωταθλητής Ε.Π.Σ. Κέρκυρας και επέστρεψε στην Δ΄ Εθνική, όπου αγωνίστηκε τη σεζόν 2006-07, γνωρίζοντας τον υποβιβασμό.

Τη σεζόν 2012-13 αναδείχθηκε ξανά πρωταθλητής Ε.Π.Σ. Κέρκυρας και προκρίθηκε στο ειδικό ερασιτεχνικό πρωτάθλημα, χάνοντας την επάνοδο στα εθνικά πρωταθλήματα. Τη σεζόν 2019-20 ο ΟΦΑΜ κατέκτησε το πρωτάθλημα Ε.Π.Σ. Κέρκυρας, κερδίζοντας την άνοδο στην Γ΄ Εθνική Ερασιτεχνική κατηγορία και την επιστροφή στα εθνικά πρωταθλήματα.Το 2020-21 το πρωτάθλημα διεξήχθη σε έναν γύρο αντί για δυο.Ο ΟΦ Αγίου Ματθαίου τερμάτισε στην 5η θέση και παρέμεινε στην κατηγορία.Το 2021-22 τερμάτισε στην 9η θέση και υποβιβάστηκε στο τοπικό πρωτάθλημα.

Από τον ΟΦΑΜ ξεκίνησαν την καριέρα τους ποδοσφαιριστές οι οποίοι αγωνίστηκαν σε υψηλό επίπεδο, όπως ο διεθνής Ορέστης Καρνέζης μεταξύ άλλων.

Παρουσία στα εθνικά πρωταθλήματα
--------------------------------

| Περίοδος | Κατηγορία | Επίπεδο | Όμιλος | Θέση | Κατάταξη |
| --- | --- | --- | --- | --- | --- |
| 1995-96 | Δ΄ Εθνική κατηγορία | 4ο | 4ος | 9η | Παραμονή |
| 1996-97 | Δ΄ Εθνική κατηγορία | 4ο | 4ος | 7η | Παραμονή |
| 1997-98 | Δ΄ Εθνική κατηγορία | 4ο | 4ος | 9η | Υποβιβασμός |
| 2002-03 | Δ΄ Εθνική κατηγορία | 4ο | 5ος | 11η | Υποβιβασμός |
| 2006-07 | Δ΄ Εθνική κατηγορία | 4ο | 5ος | 12η | Υποβιβασμός |
| 2020-21 | Γ΄ Εθνική (Δ) | 4ο | 5ος | 5η | Παραμονή |
| 2021-22 | Γ εθνική | 3ο | 2ος | 9η | Υποβιβασμός |

Τίτλοι-διακρίσεις
-----------------

* Πρωτάθλημα Ε.Π.Σ. Κέρκυρας:6 (1994-95, 1999-00, 2001-02, 2005-06, 2012-13, 2019-20)
* Κύπελλο Ε.Π.Σ. Κέρκυρας:5 (1996-97, 1997-98, 2001-02, 2014-15, 2017-18)
* Φιναλίστ κυπέλλου ΕΠΣ Κέρκυρας:1 (2013-14)
* Σούπερ καπ ΕΠΣ Κέρκυρας:2 (2006, 2014)
* φιναλίστ σούπερ καπ ΕΠΣ Κέρκυρας:2 (2013, 2018)

Παραπομπές
----------

1. ↑  ΤΟ ΠΟΔΟΣΦΑΙΡΟ ΣΤΗΝ ΚΕΡΚΥΡΑ
2. ↑  Άγιος Ματθαίος mykerkyra.com
3. ↑  ΑΜ ΕΠΟ συλλόγων Ηπείρου και Κέρκυρας Λευκάδας
4. ↑  Άγιος Ματθαίος mykerkyra.com
5. ↑  Πρωταθλητής Κέρκυρας, ο ΟΦΑΜ! corfupress.com
6. ↑  «Επίσημη ιστοσελίδα Ε.Π.Σ. Κέρκυρας». Αρχειοθετήθηκε από το πρωτότυπο στις 19 Ιουλίου 2020. Ανακτήθηκε στις 13 Σεπτεμβρίου 2020.